Herseth ble olympisk mester i seiling under sommer-OL 1920 i Antwerpen, sammen med Claus Juell, Sigurd Holter, Ole Sørensen, Petter Jamvold, Ingar Nielsen og Gunnar Jamvold i klassen . Den norske båten «Eleda» hadde han seilt selv fra Cherbourg til Oostende. Det var kun én båt i denne klassen og Herseth var rormann. Etter at Opera Comique ble nedlagt rundt 1921, flyttet han til Wien og lærte enda mere sang hos Otto Iro. Han var også korrespondent for Aftenposten, og intervjuet blant annet artister som Josephine Baker. Fra 1924 var han fire år ved Wiener Volksoper - kona Romana Manzini Herseth (født 1904) var fra Wien. I 1924 ble han premierløytnant i flyvåpenet. Han ble far til sangeren Astrid Herseth i 1925 og fikk senere tre barn til. Under den andre verdenskrig var han offiser i de norske troppene i Sverige og mottok Deltagermedaljen.